Svarbus teisinis pranešimas

|

52009PC0619

Pasiūlymas Tarybos sprendimas dėl valstybių narių mokėtinų finansinių įnašų Europos plėtros fondui finansuoti 2010 ir 2011 m.  /* KOM/2009/0619 galutinis */

	[pic] | EUROPOS BENDRIJŲ KOMISIJA |Briuselis, 2009.11.4KOM(2009)619 galutinisPasiūlymasTARYBOS SPRENDIMASdėl valstybių narių mokėtinų finansinių įnašų Europos plėtros fondui finansuoti 2010 ir 2011 m.AIŠKINAMASIS MEMORANDUMASVidaus susitarime ir 10-ojo EPF finansiniame reglamente numatyta nauja valstybių narių įnašų EPF finansuoti mokėjimo tvarka. Pagal Finansinio reglamento 157 straipsnį pirmą kartą ši nauja tvarka praktikoje taikoma 2009 finansinių metų įnašams.Pagal Finansinio reglamento 57 straipsnio 2 dalį šiame pasiūlyme nurodoma:-  2011 m. metinės įnašo sumos viršutinė riba,-  2010 m. metinė įnašo suma, ir-  2010 m. pirmosios įnašo dalies suma.Pagal Finansinio reglamento 57 straipsnio 7 dalį atskirai nurodoma Komisijos valdoma suma ir EIB valdoma suma.Pagal Finansinio reglamento 145 straipsnį EIB atsiuntė Komisijai atnaujintas jos valdomų priemonių įsipareigojimų ir mokėjimų sąmatas.Pagal Finansinio reglamento 57 straipsnio 2 dalį Taryba turi priimti sprendimą dėl šio pasiūlymo iki 2009 m. lapkričio 15 d., o valstybės narės sumokėti pirmąją įnašo dalį ne vėliau kaip iki 2010 m. sausio 21 d.Finansinio reglamento 58 straipsnio 2 dalyje numatyta, kad reikalavimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl pagal šį pasiūlymą reikalavimuose sumokėti įnašus naudojamos 9-ajam EPF nustatytos sumos.Primename, kad Finansinio reglamento 60 straipsnio 1 dalyje numatyta, jog, kai mokėtina įnašų dalis nesumokama iki termino, atitinkama valstybė narė nuo nesumokėtos sumos privalo mokėti palūkanas; palūkanos mokamos šiame straipsnyje nustatyta tvarka.PasiūlymasTARYBOS SPRENDIMASdėl valstybių narių mokėtinų finansinių įnašų Europos plėtros fondui finansuoti 2010 ir 2011 m.EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į vidinį susitarimą tarp Taryboje posėdžiavusių valstybių narių Vyriausybių atstovų dėl Bendrijos pagalbos finansavimo ir administravimo vadovaujantis Afrikos, Karibų baseino bei Ramiojo vandenyno valstybių ir Europos bendrijos bei jos valstybių narių Partnerystės susitarimo, pasirašyto 2000 m. birželio 23 d. Kotonu, Benino Respublika, Finansiniu protokolu ir dėl finansinės pagalbos skyrimo užjūrio šalims ir teritorijoms, kurioms taikoma EB Sutarties IV dalis[1], ypač į jo 10 straipsnio 1 dalį,atsižvelgdama į Taryboje posėdžiavusių valstybių narių vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansinę programą, vadovaujantis AKR ir EB partnerystės susitarimu, ir dėl finansinės pagalbos paskirstymo užjūrio šalims bei teritorijoms, kurioms taikoma EB sutarties ketvirta dalis[2], ypač į jo 7 straipsnį,atsižvelgdama į 2008 m. vasario 18 d. 10-ajam Europos plėtros fondui taikomą finansinį reglamentą (toliau – 10-ojo EPF finansinis reglamentas)[3], ypač į jo 57 straipsnį, 58 straipsnio 2 dalį ir 157 straipsnį,atsižvelgdama į Komisijos pasiūlymą[4],kadangi:1) 10-ojo EPF finansinio reglamento 157 straipsnyje nustatyta, kad jo 57–61 straipsniuose numatyta tvarka pirmą kartą taikoma 2009 m. Remdamasi šia tvarka, Komisija pateikia 2009 m. spalio 15 d. pasiūlymą, kuriame nurodyta a) 2011 m. metinės įnašo sumos viršutinė riba; b) 2010 m. metinė įnašo suma, c) 2010 m. pirmosios įnašo dalies suma. Taryba priima sprendimą dėl šio pasiūlymo iki 2009 m. lapkričio 15 d., o valstybės narės sumoka pirmąją 2010 m. įnašo dalį ne vėliau kaip iki 2010 m. sausio 21 d.(2) Tačiau 10-ojo EPF finansinio reglamento 58 straipsnio 2 dalyje numatyta, kad reikalavimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl reikalavimas sumokėti įnašus 9-ajam EPF taip pat turi būti pagrįstas 9-ojo EPF vidaus susitarimo 10 straipsnio 1 dalimi.(3) Pagal 10-ojo EPF finansinio reglamento 145 straipsnio pirmą pastraipą Europos investicijų bankas atsiuntė Komisijai atnaujintas jos valdomų priemonių įsipareigojimų ir mokėjimų sąmatas,PRIĖMĖ ŠĮ SPRENDIMĄ:1 straipsnis2011 m. metinės įnašų sumos viršutinė riba yra 3 950 000 000 EUR Komisijai ir 220 000 000 EUR – Europos investicijų bankui.2 straipsnis2010 m. metinė įnašų suma yra 3 500 000 000 EUR Komisijai ir 240 000 000 EUR – Europos investicijų bankui.3 straipsnisValstybių narių Komisijai ir Europos investicijų bankui mokamos 2010 m. įnašų pirmosios dalys nurodomos priede pateikiamoje lentelėje.4 straipsnisŠis sprendimas taikomas nuo jo priėmimo dienos.5 straipsnisŠis sprendimas skirtas į 9-ąjį EPF įnašus mokančioms valstybėms narėms.Priimta BriuselyjeTarybos varduPirmininkasPRIEDAS2010 m. įnašų pirmoji dalis (EUR)[pic][1] OL L 317, 2000 12 15, p. 355.[2] OL L 247, 2006 9 9, p. 32.[3] OL L 78, 2008 3 19, p. 1.[4] OL C …, …, p. ...


               EUROPOS KOMISIJA
            Briuselis, 2016 07 13
            COM(2016) 462 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos Sąjungos solidarumo fondo lėšų mobilizavimo siekiant suteikti Graikijai pagalbą po 2015 m. lapkričio mėn. Jonijos salas sukrėtusio žemės drebėjimo

               AIŠKINAMASIS MEMORANDUMAS

               1.PASIŪLYMO APLINKYBĖS

               Šis sprendimas apima Europos Sąjungos solidarumo fondo (toliau – Fondas) lėšų mobilizavimą, siekiant skirti 1 651 834 EUR sumą Graikijai po joje įvykusio žemės drebėjimo. Visa mobilizuojama suma bus finansuojama panaudojant dalį 50 000 000 EUR įsipareigojimų ir mokėjimų asignavimų, kurie jau įtraukti į 2016 m. biudžetą, sumos, todėl taisomojo biudžeto nereikia.

               2.INFORMACIJA IR SĄLYGOS

               2016 m. vasario 5 d. Komisija gavo paraišką dėl Fondo finansinės paramos, susijusią su nelaime Graikijoje (žemės drebėjimu, sukrėtusiu Jonijos salų regioną, ypač Leukadės ir Kefalonijos salas), įvykusia 2015 m. lapkričio 17 d. Komisija nuodugniai išnagrinėjo šią paraišką pagal 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą
                  1
                (toliau – reglamentas), ypač jo 2, 3 ir 4 straipsnius. Toliau išdėstyti svarbiausi vertinimo elementai.

               (1)Paraišką skirti Fondo finansinį įnašą Graikija pateikė 2016 m. vasario 5 d., nepasibaigus 12 savaičių terminui po pirmosios žalos užfiksavimo 2015 m. lapkričio 17 d. (Leukadės sala). Paraiška pateikta remiantis regioninės nelaimės kriterijumi, nustatytu reglamento 2 straipsnio 3 dalyje. Komisijai paprašius, 2016 m. kovo 9 d. buvo pateikta atnaujinta informacija.

               (2)Pateikdama paraišką Graikija paprašė sumokėti numatomų Fondo įnašų avansą. Remdamasi preliminariu paraiškų vertinimu, Komisija padarė išvadą, kad reglamento 4a straipsnio sąlygos įvykdytos.

               (3)2016 m. kovo 18 d. Komisijos sprendimu C(2016) 1772 skirtas 164 798 EUR avansas, kuris sudarė 10 % numatomo Fondo finansinio įnašo.

               (4)Iš pradžių bendrą tiesioginę žalą Graikijos valdžios institucijos įvertino 65 919 000 EUR. 2016 m. kovo 9 d. Graikijos valdžios institucijos atnaujino paraišką ir bendrą tiesioginę žalą padidino iki 66 073 345 EUR. Atnaujinta žalos suma sudaro 2,1 % atitinkamo NUTS 2 lygmens Jonijos salų regiono BVP (3 137 mln. EUR remiantis 2014 m. Eurostato duomenimis
                  2
                apie EL62), taigi viršija reglamente nustatytą regioninės nelaimės kriterijaus ribą, lygią 1,5 % to regiono BVP.

               (5)Bendra tiesioginė žala yra Fondo finansinio įnašo sumos nustatymo pagrindas. Kaip apibrėžta reglamento 3 straipsnyje, finansinis įnašas gali būti naudojamas tik svarbiausioms gelbėjimo ir atstatymo operacijoms.

               (6)Kalbant apie nelaimės poveikį ir pasekmes, 2015 m. lapkričio 17 d. rytą Leukadės salą sukrėtė vienas po kito įvykę stiprūs (iki 6,1 balo pagal Richterio skalę) žemės drebėjimai. Žala užfiksuota ir šiaurinėse Itakės bei Kefalonijos salų dalyse. Po žemės drebėjimo dar buvo jaučiama požeminių smūgių. Du žmonės žuvo, o aštuoni buvo sužeisti. Pasak ekspertų seismologų, dėl žemės drebėjimo Leukadės sala 36 cm pasistūmėjo į pietus. Nedelsiant buvo kreiptasi į Graikijos civilinės saugos operacijų centrą ir nukentėjusiems gyventojams buvo suteiktas laikinas būstas, pastogė ir maistas. Žemės drebėjimas apgadino 120 būstų, iš kurių 20 pripažinti nebetinkamais gyventi. Be to, pranešta apie didelę žalą, padarytą provincijų ir savivaldybių infrastruktūros tinklams, privatiems ir viešiems pastatams (įskaitant vietos ligoninę), kitai infrastruktūrai (uostams, biologiniams tinklams) ir kultūros objektams (daugiausia bažnyčioms). Nuošliaužos palaidojo ir sunaikino keletą turizmo sektoriaus požiūriu svarbiausių paplūdimių salos vakaruose.

               (7)Graikijos valdžios institucijos apskaičiavo, kad svarbiausių gelbėjimo operacijų, kurios atitinka reikalavimus pagal reglamento 3 straipsnio 2 dalį, išlaidos sudaro 52,374 mln. EUR, ir šią sumą išskaidė pagal operacijų rūšį. Didžiausia išlaidų dalis, daugiau kaip 38 mln. EUR, tenka transporto sektoriui. Antra pagal dydį išlaidų dalis susijusi su kultūros paveldo apsauga ir sudaro daugiau nei 7 mln. EUR.

               (8)Nukentėjęs regionas pagal Europos struktūrinių ir investicijų fondų (2014–2020 m.) nuostatas priskiriamas mažiau išsivysčiusių regionų kategorijai. Graikijos valdžios institucijos nepranešė Komisijai apie ketinimą perskirstyti finansavimą pagal ESI fondo programą ir skirti lėšas atstatymo priemonėms.

               (9)Kalbant apie Sąjungos teisės aktų dėl nelaimių rizikos prevencijos ir valdymo įgyvendinimą, pažeidimo nagrinėjimo procedūra šiuo metu nevykdoma. Graikija, kuri yra viena iš seismiškai aktyviausių Europos šalių, pasistengė sukurti gaivalinių nelaimių rizikos prevencijos ir valdymo sistemą. Pirmasis Graikijos reglamentas dėl žemės drebėjimų (EAK-2000) įsigaliojo 1959 m. ir buvo ne kartą keistas. 2003 m. reglamentas buvo papildytas nauju seisminės rizikos zonų žemėlapiu. Žemės drebėjimų planavimo ir apsaugos nuo jų organizacija (OASP) yra viešosios teisės juridinis subjektas, kurį prižiūri Infrastruktūros, transporto ir tinklų ministerija ir kurio tikslas yra sušvelninti pražūtingus žemės drebėjimų padarinius.

               (10)Tuo metu, kai Graikija pateikė paraišką, jai nebuvo taikoma pažeidimo nagrinėjimo procedūra, susijusi su Sąjungos teisės aktais dėl nelaimės pobūdžio.

               (11)Graikijos valdžios institucijos patvirtino, kad reikalavimus atitinkančios išlaidos nėra apdraustos.

               3.POVEIKIS BIUDŽETUI

               2013 m. gruodžio 2 d. Tarybos reglamente (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
                  3
               , ypač jo 10 straipsnyje, numatyta galimybė mobilizuoti Europos Sąjungos solidarumo fondo lėšas neviršijant viršutinės metinės 500 000 000 EUR (2011 m. kainomis) ribos, viršijant atitinkamų finansinės programos išlaidų kategorijų ribas. Fondo lėšų gavimo sąlygos išsamiai išdėstytos Tarybos reglamente (EB) Nr. 2012/2002, įsteigiančiame Europos Sąjungos solidarumo fondą, su pakeitimais, padarytais 2014 m. gegužės 15 d. Europos Parlamento ir Tarybos reglamentu (ES) Nr. 661/2014. Fondo lėšų mobilizavimo sąlygos nustatytos 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  4
                11 punkte.

               Pagrindinė Fondo įsteigimo priežastis – solidarumas, todėl Komisija laikosi požiūrio, kad pagalba iš šio Fondo turėtų būti laipsniška. Tai reiškia, kad, remiantis ankstesne praktika, Fondo lėšų mobilizavimo ribą (t. y. 0,6 % BNP, arba 3 mlrd. EUR 2011 m. kainomis, atsižvelgiant į mažesniąją iš šių sumų) viršijančiai žalos daliai padengti reikėtų skirti didesnę pagalbą nei žalos daliai, kuri nesiekia tos ribos, padengti. Anksčiau nustatant asignavimus didelėms nelaimėms buvo taikomas toks koeficientas: 2,5 % bendros tiesioginės žalos, jei ji nesiekia ribos, ir 6 % žalos daliai, viršijančiai tą ribą. Regioninėms nelaimėms ir nelaimėms, dėl kurių paraiškos patvirtintos pagal kaimyninės šalies nuostatą, taikomas 2,5 % koeficientas.

               Įnašas negali viršyti apskaičiuotos bendros reikalavimų atitinkančių operacijų išlaidų sumos. Pagalbos iš Solidarumo fondo apskaičiavimo metodika nustatyta 2002–2003 m. Solidarumo fondo metinėje ataskaitoje ir patvirtinta Tarybos ir Europos Parlamento.

               Remiantis Graikijos pateikta paraiška ir atsižvelgiant į bendros tiesioginės žalos sąmatą, Fondo pagalba skaičiuojama taip:

                        Nelaimė

                        Tiesioginė žala
                        (mln. EUR)

                        2,5 % tiesioginės žalos, nesiekiančios ribos (EUR)
                        (EUR)

                        6 % tiesioginės žalos, viršijančios ribą

                        Bendra siūlomos pagalbos suma
                        (EUR)

                        GRAIKIJA

                        66,073

                        1 651 834

                        -

                        1 651 834

                        IŠ VISO

                        1 651 834

               Priimant 2016 m. biudžetą avansams išmokėti buvo mobilizuota 50 000 000 EUR suma, o į biudžetą įtraukti atitinkami įsipareigojimų ir mokėjimų asignavimai. Išnagrinėjusi šią paraišką
                  5
                ir atsižvelgdama į didžiausią įmanomą iš Fondo skirti dotaciją, Komisija siūlo mobilizuoti Fondo lėšas, panaudojant 1 651 834 EUR iš 50 000 000 EUR sumos, specialiai mobilizuotos avansams iš 2016 finansinių metų Europos Sąjungos bendrojo biudžeto išmokėti.

               Kadangi 164 798 EUR suma jau buvo sumokėta kaip 10 % avansas pagal reglamento 4a straipsnio 2 dalį, likusi mokėtina suma yra 1 487 036 EUR.

               Išmokėjus pirmiau nurodytus avansus, avansų mokėjimui skirtas biudžeto likutis bus 49 835 202 EUR. Pagal Tarpinstitucinio susitarimo 11 punktą, kuriame numatoma galimybė perskirstyti asignavimus, Komisija siūlo panaudoti iš šio likučio Graikijai reikiamą 1 487 036 EUR sumą. Išmokėjus likusį likutį, jei prireiktų, kitiems 2016 m. avansams lieka 48 348 166 EUR suma. Remiantis šiuo metu turima informacija, ši suma laikoma pakankama, jei per likusią metų dalį būtų gauta naujų paraiškų.

               Nepavykus susitarti, pagal Tarpinstitucinio susitarimo 11 punktą bus inicijuojama trišalio dialogo procedūra
                  6
               .

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos Sąjungos solidarumo fondo lėšų mobilizavimo siekiant suteikti Graikijai pagalbą po 2015 m. lapkričio mėn. Jonijos salas sukrėtusio žemės drebėjimo

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą
                  7
               , ypač į jo 4 straipsnio 3 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  8
               , ypač į jo 11 punktą,

               atsižvelgdami į Europos Komisijos pasiūlymą,

               kadangi:

               (1)Europos Sąjungos solidarumo fondo (toliau – Fondas) tikslas – suteikti Sąjungai galimybę greitai, veiksmingai ir lanksčiai reaguoti nelaimės atvejais, kad būtų parodytas solidarumas su gaivalinių nelaimių ištiktų regionų gyventojais;

               (2)didžiausia Fondo metinė suma neturi viršyti 500 000 000 EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013
                  9
                10 straipsnyje;

               (3)2016 m. vasario 5 d. Graikija pateikė paraišką mobilizuoti Fondo lėšas po 2015 m. lapkričio mėn. Jonijos salas sukrėtusio žemės drebėjimo;

               (4)Graikijos paraiška tenkina finansinio įnašo teikimo iš Fondo sąlygas, nustatytas Reglamento (EB) Nr. 2012/2002 4 straipsnyje;

               (5)todėl Fondo lėšos turėtų būti mobilizuotos siekiant suteikti Graikijai finansinį įnašą;

               (6)Europos Parlamento ir Tarybos sprendimu (ES) 2016/252
                  10
                Europos Sąjungos solidarumo fondo lėšos buvo mobilizuotos siekiant suteikti 50 000 000 EUR įsipareigojimų ir mokėjimų asignavimų sumą avansams išmokėti už 2016 finansinius metus. Tų asignavimų panaudota labai nedaug. Todėl visą mobilizuojamą sumą galima finansuoti perskirstant turimus 2016 finansinių metų Sąjungos bendrojo biudžeto asignavimus, skirtus avansams išmokėti;

               (7)siekiant kuo greičiau mobilizuoti Fondo lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2016 finansinių metų Sąjungos bendrajame biudžete iš Europos Sąjungos solidarumo fondo mobilizuojama Graikijai skirta 1 651 834 EUR įsipareigojimų ir mokėjimų asignavimų suma.

               Pirmoje pastraipoje nurodyta visa mobilizuojama suma finansuojama 2016 finansinių metų Sąjungos bendrojo biudžeto asignavimais, mobilizuotais avansams išmokėti, o avansams skirta suma atitinkamai sumažinama.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną.

               Jis taikomas nuo [jo priėmimo data].*

                  11Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  2002 m. lapkričio 11 d. Tarybos reglamentas (EB) Nr. 2012/2002, įsteigiantis Europos Sąjungos solidarumo fondą, OL L 311, 2002 11 14, p. 3.

                     (2)
                  Skaičiavimas pagrįstas 2016 m. gegužės mėn. gautais naujausiais Eurostato duomenimis. Tuo metu, kai buvo gauta paraiška, riba buvo apskaičiuota remiantis preliminariais (didesniais) duomenimis, todėl preliminariai apskaičiuota 48,7 mln. EUR riba sumažinama iki 47,1 mln. EUR. Abiem atvejais riba pasiekta ir tai neturi įtakos siūlomos pagalbos sumai.

                     (3)
                  OL L 347, 2013 12 20, p. 884.

                     (4)
                  OL C 373, 2013 12 20, p. 1.

                     (5)
                  Pranešimas Komisijai C(2016) 3872 .

                     (6)
                  OL C 373, 2013 12 20, p. 1.

                     (7)
                  OL L 311, 2002 11 14, p. 3.

                     (8)
                  OL C 373, 2013 12 20, p. 1.

                     (9)
                  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (10)
                  2015 m. lapkričio 25 d. Europos Parlamento ir Tarybos sprendimas (ES) 2016/252 dėl Europos Sąjungos solidarumo fondo lėšų mobilizavimo avansams mokėti (OL L 47, 2016 2 24, p. 5).

                     (11)
                  Parlamentas įrašo datą prieš paskelbiant Oficialiajame leidinyje.


               EUROPOS KOMISIJA
            Briuselis, 2015 11 25
            COM(2015) 582 final
            2015/0265(NLE)
            Pasiūlymas
            TARYBOS SPRENDIMAS
            dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) sudarymo

               AIŠKINAMASIS MEMORANDUMAS

               1.PASIŪLYMO APLINKYBĖS

               Korėjos Respublika turi kosminių technologijų ir jų taikymo pajėgumų. Ji aktyviai naudojasi palydovinės navigacijos paslaugomis įvairiuose sektoriuose, įskaitant transportą, laivyno valdymą, mokslą ir geodeziją.

               Europos Komisija, vadovaudamasi 2005 m. liepos 18 d. Tarybos leidimu, derėjosi dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) (toliau – Susitarimas). Susitarimas pasirašytas 2006 m. rugsėjo 9 d. pagal 2006 m. rugsėjo 1 d. Tarybos sprendimą dėl jo pasirašymo.

               Susitarimą pasirašiusios Europos Sąjungos valstybės narės ir Korėjos Respublika užbaigė savo vidaus procedūras, susijusias su susitarimo įsigaliojimu.

               Pagal Sutarties dėl Europos Sąjungos veikimo 218 straipsnio 6 dalį Komisija siūlo Tarybai priimti sprendimą dėl susitarimo sudarymo Europos Sąjungos vardu po Europos Parlamento pritarimo.

               Sudarius protokolą pagal atitinkamų Aktų dėl Bulgarijos Respublikos ir Rumunijos ir Kroatijos Respublikos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų 6 straipsnio 2 dalį, Bulgarija, Kroatija ir Rumunija taps Susitarimo šalimis.

               2015/0265 (NLE)

               Pasiūlymas

               TARYBOS SPRENDIMAS

               dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) sudarymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 172 straipsnį kartu su 218 straipsnio 6 dalies a punktu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą
                  1
               ,

               kadangi:

               (1)pagal 2006 m. rugsėjo 1 d. Tarybos sprendimą 2006/700/EB
                  2
                Europos bendrijos bei jos valstybių narių ir Korėjos Respublikos bendradarbiavimo susitarimas dėl civilinės pasaulinės palydovinės navigacijos sistemos (GNSS) buvo pasirašytas 2006 m. rugsėjo 9 d. su sąlyga, kad jis bus sudarytas vėliau;

               (2)susitarimu siekiama paskatinti, palengvinti ir sustiprinti Šalių bendradarbiavimą civilinės pasaulinės palydovinės navigacijos srityje;

               (3)susitarimas turėtų būti patvirtintas Europos Sąjungos vardu,

               PRIĖMĖ ŠĮ SPRENDIMĄ:

               1 straipsnis

               Šiuo sprendimu Europos Sąjungos vardu patvirtinamas Europos bendrijos bei jos valstybių narių ir Korėjos Respublikos bendradarbiavimo susitarimas dėl civilinės pasaulinės palydovinės navigacijos sistemos (GNSS).

               Susitarimo tekstas pridedamas prie šio sprendimo.

               2 straipsnis

               Tarybos pirmininkas paskiria asmenį, įgaliotą Europos Sąjungos vardu nusiųsti Susitarimo 18 straipsnio 1 dalyje nurodytą pranešimą ir taip išreikšti Europos Sąjungos sutikimą laikytis Susitarimo, ir pateikia šį pranešimą:

               „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas bei nuo tos dienos naudojasi visomis Europos bendrijos teisėmis ir prisiima visus jos įsipareigojimus. Todėl nuorodos į „Europos bendriją“ Susitarimo tekste laikomos nuorodomis į „Europos Sąjungą“.“

               3 straipsnis

               Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje
                  3
               .

               Priimta Briuselyje

                     Tarybos vardu

                     Pirmininkas

                     (1)
                  Pritarimas pareikštas [201. .. ..].

                     (2)
                  OL L 288, 2006 10 19, p. 30.

                     (3)
                  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


Svarbus teisinis pranešimas

|

52006PC0273

Pasiūlymas Tarybos sprendimas iš dalies keičiantis Sprendimą 90/424/EEB dėl išlaidų veterinarijos srityje  /* KOM/2006/0273 galutinis - CNS 2006/0098 */

	[pic] | EUROPOS BENDRIJŲ KOMISIJA |Briuselis, 6.6.2006KOM(2006) 273 galutinis2006/0098 (CNS)PasiūlymasTARYBOS SPRENDIMASiš dalies keičiantis Sprendimą 90/424/EEB dėl išlaidų veterinarijos srityje(pateikta Komisijos)AIŠKINAMASIS MEMORANDUMAS1. Pasiūlymo pagrindas ir tikslaiŠiuo pasiūlymu nesiekiama pakeisti gyvūnų ligų ir zoonozių likvidavimo, kontrolės ir monitoringo politikos. Šiuo pasiūlymu Komisija numato atnaujinti kai kurias Bendrijos gyvūnų sveikatos politikos priemones:-  iš dalies keisdama esamas procedūras, pagal kurias Bendrija prisideda prie nacionalinių gyvūnų ligų likvidavimo, monitoringo ir kontrolės programų finansavimo, kaip numatyta 1990 m. birželio 26 d. Tarybos sprendimo 90/424/EEB[1] dėl išlaidų veterinarijos srityje 24 straipsnyje,-  suteikdama Bendrijai galimybę patvirtinti ir finansuoti daugiametes gyvūnų ligų ir zoonozių likvidavimo, kontrolės ir monitoringo programas,-  atnaujindama galiojančių finansinių priemonių, skirtų informavimo apie gyvūnų sveikatą ir gyvūninės kilmės produktų maisto saugą politikai, taikymo sritį ir pagerindama naudojimąsi integruota kompiuterine veterinarijos sistema (TRACES).Todėl pridedamas pasiūlymas iš dalies pakeisti Sprendimą 90/424/EEB apsiriboja trimis konkrečiomis temomis, kurias reikia nedelsiant atnaujinti, kad Komisija ir valstybės narės galėtų veiksmingai įgyvendinti atitinkamas užduotis, susijusias su:-  sprendimo 24 straipsnio pakeitimais, kad būtų galima finansuoti gyvūnų ligų ir zoonozių daugiametes likvidavimo, kontrolės ir monitoringo programas, bei programų finansavimo ir patvirtinimo procedūrų supaprastinimu,-  sprendimo 37a straipsnio atnaujinimu siekiant atsižvelgti į tai, kad sistema ANIMO buvo techniškai pritaikyta ir integruota į naująją integruotą kompiuterinę (IT) veterinarijos sistemą TRACES (gyvų gyvūnų judėjimo ir importo į ES monitoringo sistema),-  sprendimo 16 straipsnio pakeitimais, skirtais plačiau taikyti informavimo apie gyvūnų apsaugą politiką atsižvelgiant į visus gyvūnų sveikatos ir gyvūninės kilmės produktų maisto saugos aspektus.1.1. Bendrosios pasiūlymo dėl gyvūnų ligų ir zoonozių daugiamečių likvidavimo, kontrolės ir monitoringo programų aplinkybėsTarybos sprendimo 90/424/EEB 24 straipsnyje nustatoma, kad valstybės narės gali gauti Bendrijos finansinį įnašą gyvūnų ligų likvidavimo, kontrolės ir monitoringo programoms. 29 straipsnyje numatomas zoonozių monitoringo ir kontrolės programų finansavimas ta pačia 24 straipsnyje nustatyta tvarka. Nors abiem atvejais valstybės narės turi teisę pateikti programas, trunkančias ilgiau nei vienerius metus, Komisija negali patvirtinti tokių programų finansavimo ilgiau nei vieneriems metams.Šiuo metu Bendrijos patvirtinimas ir finansinė parama pirmiau nurodytoms programoms teikiami kasmet atlikus komitologijos procedūrą valstybių narių kiekvienais metais iki gegužės 31 d. pateikiamoms programoms.23 endeminių gyvūnų ligų ir 8 zoonozių arba epizootinių ligų, kurioms gali būti skiriama Bendrijos finansinė parama, sąrašas yra nustatytas Tarybos sprendimo 90/424/EEB priede.1.2. Bendrosios pasiūlymo dėl integruotos kompiuterinės (IT) veterinarijos sistemos TRACES aplinkybėsŠiuo metu Tarybos sprendimo 90/424/EEB 37a straipsnyje numatoma Bendrijos finansinė parama veterinarinių importo procedūrų kompiuterizavimui. TRACES, kurioje kaupiama informacija apie gyvų gyvūnų ir gyvūninės kilmės produktų prekybą ir importą, buvo pradėta naudoti 2004 m. balandžio 1 d., ir pagal Komisijos sprendimą 2004/292/EB TRACES yra privaloma visoms valstybėms narėms nuo 2005 m. sausio 1 d.1.3. Bendrosios pasiūlymo dėl informavimo apie gyvūnų sveikatą politikos aplinkybėsBaltojoje knygoje dėl maisto produktų saugos[2] pateikiamas išsamus ir vientisas požiūris, siekiant pateikti nuoseklesnį ir veiksmingesnį maisto saugos politikos pagrindą ir užtikrinti aukštesnį skaidrumo lygį.Informacijos rinkimas ir sklaida yra būtinas žingsnis siekiant geriau rengti ir įgyvendinti teisės aktus. Esama neatidėliotino poreikio nustatyti, kokius teisės aktus plačioje gyvūnų sveikatos ir maisto saugos srityje reikia naudoti visoje Bendrijoje, ir palengvinti jų taikymą. Tai taip pat paremtų Komisijos ir valstybių narių veiksmus tarptautiniu mastu, padedant mūsų prekybos partneriams, visų pirma šalims kandidatėms, geriau suprasti mūsų teisės aktus ir didinant tų teisės aktų skaidrumą.Šiuo metu 16 straipsnyje numatomas finansinis įnašas informavimo apie gyvūnų apsaugą politikos kūrimui. Suderinti gyvūnų sveikatos reikalavimus ir sustiprinti informavimo apie gyvūnų sveikatą ir gyvūninės kilmės produktų maisto saugą politiką būtų lengviau sukuriant informacijos priemones, įskaitant duomenų bazę, visai būtinai informacijai rinkti, saugoti ir skleisti.2. Derėjimas su kitomis politikos sritimisKomisija pradėjo visos Bendrijos gyvūnų sveikatos politikos vertinimo procesą, kurio metu bus nustatytos dabartinių finansinių priemonių, skirtų gyvūnų ligų monitoringui, kontrolei ir likvidavimui, ekonomiškumas bei būdai paskatinti gamintojus imtis visų tinkamų priemonių. Remiantis šio vertinimo rezultatais, gali būti siūlomos alternatyvos dabartiniam Bendrijos finansinės paramos skyrimo valstybėms narėms būdui.Į susirūpinimą keliančias problemas, paskatinusias Komisiją atlikti Bendrijos gyvūnų sveikatos politikos vertinimą, buvo visapusiškai atsižvelgta pasiūlymuose dėl daugiamečių programų, TRACES ir informavimo apie gyvūnų sveikatą bei maisto saugą politikos.3. Pagrindimas ir numatomi rezultatai3.1. Numatomi pasiūlymo dėl daugiamečių programų rezultataiŠiuo pasiūlymu siekiama leisti Komisijai patvirtinti ir finansuoti daugiametes programas.Patvirtinimo ir finansavimo procedūros yra supaprastinamos, visų pirma panaikinant vieną iš dviejų sprendimų, kurių reikia pagal dabartinę tvarką.Taikant daugiametiškumo principą būtų pagerintas valdymas. Šių ne ilgesniam kaip 6 metų laikotarpiui tvirtintinų daugiamečių programų galutinis tikslas − kad likvidavimo programų tikslai taptų aiškesni ir labiau kontroliuojami bei padidinus skaidrumą būtų užtikrintas veiksmingas Bendrijos lėšų naudojimas.Sutrumpinus ligų sąrašą bus lengviau nustatyti prioritetus. Siekiant užtikrinti geresnius Bendrijos likvidavimo, kontrolės ir monitoringo politikos rezultatus skaidriai ir veiksmingai bei efektyviai, būtina geriau nustatyti prioritetus. Naujas Bendrijos prioritetus atspindintis sąrašas buvo sudarytas remiantis ligų poveikiu visuomenės sveikatai ir tarptautinei bei Bendrijos vidaus prekybai.Siekiant užtikrinti nuoseklumą ir veiksmingumą, laikoma tikslinga sujungti ligų ir zoonozių sąrašus ir abiem numatyti tą pačią Bendrijos finansinio įnašo skyrimo tvarką.Sudarius trumpesnį ligų sąrašą bus nustatyti veiklos, kuriai skiriama Bendrijos finansinė parama, prioritetai, siekiant užtikrinti, kad Bendrijos lėšos būtų naudojamos veiksmingiau ir efektyviau. Gali būti skiriamas bendras finansavimas, neviršijant Bendrijos biudžeto ribų, jei valstybių narių prioritetai atitinka Bendrijos prioritetus ir jei atskiros valstybės narės programa prireikus suderinama su kitose valstybėse narėse finansuojamomis programomis.3.2. Numatomi pasiūlymo dėl integruotos kompiuterinės (IT) veterinarijos sistemos (TRACES) rezultataiTarybos sprendimo 90/424/EEB 37a straipsnyje numatoma Bendrijos finansinė parama veterinarinių importo procedūrų kompiuterizavimui, nustatytam Sprendime 92/438/EEB ( Shift projektas). Shift ir atitinkama veterinarijos tarnybas jungianti kompiuterinė priemonė ( Animo ), įsteigta Komisijos sprendimu 91/398/EEB, buvo pakeistos integruota sistema Traces .Pasiūlymassiekiama atnaujinti Sprendimo 90/424/EEB 37a straipsnio formuluotę siekiant atsižvelgti į pirmiau minimus pokyčius ir aiškiai numatyti integruotos sistemos prieglobos ir priežiūros išlaidų finansavimą.3.3. Numatomi pasiūlymo dėl informavimo apie gyvūnų sveikatą ir gyvūninės kilmės produktų maisto saugą politikos rezultataiBaltojoje knygoje dėl maisto produktų saugos[3] pateikiamas išsamus ir integruotas požiūris, siekiant pateikti nuoseklesnį ir veiksmingesnį maisto saugos politikos pagrindą ir užtikrinti aukštesnį skaidrumo lygį.Plačioje gyvūnų sveikatos ir maisto saugos srityje informacijos rinkimas yra būtinas, kad teisės aktai būtų geriau rengiami ir įgyvendinami. Geresnis informacijos rinkimas ir sklaida taip pat paremtų Komisijos ir valstybių narių veiksmus tarptautiniuose forumuose, padedant mūsų prekybos partneriams, visų pirma šalims kandidatėms, geriau suprasti mūsų teisės aktus ir didinant tų teisės aktų skaidrumą.Šiuo metu sprendimo 16 straipsnyje numatomas finansinis įnašas informavimo apie gyvūnų apsaugą politikos kūrimui.Pasiūlymo projektu siekiama išplėsti šių nuostatų taikymo sritį, atsižvelgiant į visus gyvūnų sveikatos ir gyvūninės kilmės produktų maisto saugos aspektus.4. Konsultacijos su suinteresuotosiomis šalimis ir poveikio vertinimas4.1. Konsultacijos su suinteresuotosiomis šalimisDaugiametis programavimas su valstybėmis narėmis buvo aptartas keliose darbo grupėse, visų pirma 2004 m. rugsėjo 22 d. surengtame vyriausiųjų veterinarijos pareigūnų susitikime. Buvo padaryta išvada, kad daugiametės gyvūnų ligų ir zoonozių likvidavimo, kontrolės ir monitoringo programos užtikrintų, kad tikslų būtų siekiama veiksmingiau ir efektyviau. Gyvūnų ligų ir zoonozių likvidavimo, kontrolės ir monitoringo programoms taikant daugiametiškumo principą taip pat pagerėtų valdymas.Dėl TRACES Europos Parlamento rezoliucijoje A5-0396/2000, priimtoje atsakant į Audito Rūmų specialiąją ataskaitą Nr. 1/2000[4] dėl klasikinio kiaulių maro protrūkio 1997−1998 m., buvo prašoma, kad Animo (veterinarijos tarnybas jungiantis kompiuterinis tinklas) būtų valdomas ir kuriamas visiškai kontroliuojant Komisijai ir kad jo pakeitimai būtų daromi remiantis Audito Rūmų pastabomis. Be to, Parlamento ataskaitos A5-0405/2002 dėl snukio ir nagų ligos kontrolės priemonių Europos Sąjungoje 2001 m. ir gyvūnų ligų prevencijos ir kontrolės būsimų priemonių Europos Sąjungos valstybėse 123 punkte teigiama, kad Komisija turėtų nedelsdama imtis priemonių galiojančiai gyvų gyvūnų judėjimo ES monitoringo sistemai ( Animo sistemai) pagerinti. Be to, turėtų būti greitai įdiegta importo į ES monitoringo sistema ( Shift sistema).4.2. Tiriamųjų duomenų rinkimas ir naudojimasPastaraisiais metais buvo svarstoma, kaip pagerinti daugiamečių likvidavimo, kontrolės ir monitoringo programų valdymą, netrukdant pirmiau nurodytos Bendrijos gyvūnų sveikatos politikos vertinimui. Atliekant šį darbą taip pat buvo atsižvelgta į patirtį, įgytą steigiant ligos likvidavimo monitoringo valstybėse narėse darbo grupę, sudarytą pagal Baltosios knygos dėl maisto produktų saugos 29 veiksmą.4.3. Poveikio vertinimasPasiūlymas neturės pastebimo ekonominio poveikio, poveikio aplinkai ir (arba) socialinio poveikio konkrečiam sektoriui arba keliems sektoriams bei reikšmingos įtakos pagrindinėms suinteresuotosioms šalims. Pasiūlymas nėra politikos reforma, o taikomų šios srities nuostatų atnaujinimas, siekiant geriau panaudoti turimus išteklius.Nedideli pasiūlyme numatyti techniniai pokyčiai turės įtakos tik kompetentingoms institucijoms ir kitoms administravimo institucijoms, kurioms bus naudingas bendras galiojančių procedūrų supaprastinimas.5. Teisiniai pasiūlymo aspektai5.1 . Teisinis pagrindasEuropos Bendrijos steigimo sutartis, ypač jos 37 straipsnis.5.2. Subsidiarumo ir proporcingumo principaiŠiame pasiūlyme nustatytos gyvūnų sveikatos priemonės priklauso Bendrijos kompetencijai. Be to, esminių reikalavimų, susijusių su visuomenės ir gyvūnų sveikatos apsauga, suderinimas atitinka subsidiarumo principą.Siūlomi tik tokie pakeitimai, kurie būtini įgyvendinant būtiną taikomų nuostatų atnaujinimą. Valstybėms narėms nauja siūloma 24 straipsnio formuluote nustatomi ataskaitų teikimo reikalavimai nepadidins valstybių narių darbo krūvio. Tokie ataskaitų teikimo reikalavimai bet kuriuo atveju yra būtini, kad Komisija galėtų stebėti, ar teisingai įgyvendinamos Bendrijos finansavimą gaunančios programos, ir užtikrinti, kad valstybių narių priimtos tų priemonių įgyvendinimo nuostatos prisidėtų siekiant šių programų tikslų.5.3. Pasirinkta priemonėSiūloma priemonė – sprendimas . Šis pasiūlymas susijęs su Tarybos sprendime nustatytų taikomų nuostatų dėl išlaidų veterinarijos srityje pakeitimais. Todėl toms nuostatoms pakeisti pasirinktas teisinis dokumentas yra kitas Tarybos sprendimas.6. Poveikis biudžetui6.1. Pasiūlymo dėl gyvūnų ligų ir zoonozių daugiamečių likvidavimo, kontrolės ir monitoringo programų poveikis biudžetuiNumatomi pakeitimai nepareikalaus papildomų valstybių narių ir Bendrijos biudžeto išlaidų.6.2. Pasiūlymo dėl TRACES poveikis biudžetui300 000 eurų Bendrijos finansinė priemonė, skirta suteikti logistinę pagalbą sistemos TRACES vartotojams, jau buvo priimta pradiniam 15 mėnesių laikotarpiui Komisijos sprendimu 2004/675/EEB[5].Nuo 2006 m. galėtų būti numatomos tokios apytikrės papildomos Bendrijos biudžeto išlaidos per metus:-  Priegloba: 500 000 eurų-  Kūrimas: 100 000 eurų6.3. Pasiūlymo dėl informavimo apie gyvūnų sveikatą ir gyvūninės kilmės produktų maisto saugą politikos poveikis biudžetuiBendrijos biudžeto išlaidos turėtų būti įtrauktos į „kitas priemones veterinarijos, gyvūnų gerovės ir visuomenės sveikatos srityse“ ir pareikalautų 200 000 eurų papildomų Bendrijos biudžeto išlaidų per metus.7. Papildoma informacija7.1. Galiojančių teisės aktų panaikinimasPriėmus šį pasiūlymą bus panaikintas Tarybos sprendimas 90/638/EEB, nustatantis Bendrijos gyvūnų tam tikrų ligų likvidavimo ir monitoringo kriterijus[6]. Šio sprendimo techniniuose prieduose numatyti kriterijai, kuriuos turi atitikti valstybių narių Komisijai pateiktos programos, kad jos būtų patvirtintos pagal Sprendimo 90/424/EEB 24 straipsnyje numatytas priemones.Šie kriterijai yra vien techniniai reikalavimai, skirti užtikrinti, kad programų priemonės būtų veiksmingos. Todėl tikslinga po komitologijos procedūros viename Komisijos sprendime nustatyti šiuos techninius kriterijus bei išsamias programų formos ir ataskaitų įgyvendinimo taisykles.Komisija ketintų po komitologijos procedūros tą pačią dieną, kai įsigalios šiame pasiūlyme pateiktas Tarybos sprendimas, priimti Komisijos sprendimą, nustatantį programų turinio kriterijus ir standartinius reikalavimus bei standartinius ataskaitų teikimo reikalavimus.Tokiu būdu būtų supaprastinti galiojantys teisės aktai bei sumažinta įstatyminė našta tiek valstybėms narėms, tiek Komisijai.7.2. Europos ekonominė erdvėSiūlomas aktas nėra susijęs su EEE, nes Sprendime 90/424/EEB numatytos finansinės priemonės nėra įtrauktos į EEE susitarimą.2006/0098 (CNS)PasiūlymasTARYBOS SPRENDIMASiš dalies keičiantis Sprendimą 90/424/EEB dėl išlaidų veterinarijos srityjeEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį,atsižvelgdama į Komisijos pasiūlymą[7],atsižvelgdama į Europos Parlamento nuomonę[8],atsižvelgdama į Europos ekonomikos ir socialinių reikalų komiteto nuomonę[9],kadangi:(1) Bendrija bendrai finansuoja valstybių narių veiklą, susijusią su gyvūnų ligų ir zoonozių likvidavimu, kontrole ir monitoringu, remdamasi metinėmis programomis, patvirtintomis pagal 1990 m. birželio 26 d. Tarybos sprendimo 90/424/EEB dėl išlaidų veterinarijos srityje[10] 24 straipsnyje nustatytus reikalavimus ir tvarką.(2) Gyvūnų ligų ir zoonozių likvidavimo, kontrolės ir monitoringo programų Bendrijos bendro finansavimo procedūrų peržiūra visų pirma atsižvelgiant į patirtį, įgytą ligų likvidavimo monitoringo valstybėse narėse darbo grupės, sudarytos pagal Baltosios knygos dėl maisto produktų saugos[11] 29 veiksmą, darbo metu, parodė, kad daugiametės programos ir naujas ligų ir zoonozių sąrašas duotų geresnius rezultatus. Gyvūnų ligų ir zoonozių likvidavimo, kontrolės ir monitoringo programų daugiametiškumo principas užtikrintų, kad tų programų tikslų būtų siekiama veiksmingiau ir efektyviau, pagerėtų bei taptų skaidresnis programų valdymas ir būtų užtikrintas didesnis kontroliuojamumas, tokiu būdu Bendrijos lėšos būtų naudojamos veiksmingiau. Todėl tikslinga pakeisti tas programas reglamentuojančias nuostatas, numatant galimybę finansuoti daugiametes programas.(3) Ši peržiūra taip pat parodė, kad būtų galima padidinti likvidavimo, kontrolės ir monitoringo programų veiksmingumą ir efektyvumą sumažinant gyvūnų ligų ir zoonozių, kurios atitinka bendro finansavimo reikalavimus, skaičių. Atsižvelgiant į galimą tokių ligų ir zoonozių poveikį visuomenės sveikatai ir tarptautinei bei Bendrijos vidaus prekybai gyvūnais arba gyvūninės kilmės produktais, turėtų būti sudarytas Bendrijos prioritetus atspindintis ligų ir zoonozių, kurių likvidavimui skiriamas Bendrijos finansinis įnašas, sąrašas. Todėl turėtų būti išbrauktos specialios nuostatos dėl zoonozių kontrolės.(4) Siekiant supaprastinti valstybių narių Komisijai pateikiamų likvidavimo, kontrolės ir monitoringo programų patvirtinimo tvarką, turėtų būti numatytas vienas sprendimas, patvirtinantis programas, kurioms gali būti skirtas Bendrijos finansinis įnašas, pakeičiant du šiuo metu reikalingus sprendimus, iš kurių viename išvardijamos programos, kurioms gali būti skirtas finansinis įnašas, o antrajame pateikiamos patvirtintos programos.(5) Kad Komisija galėtų vykdyti programų įgyvendinimo monitoringą, valstybės narės turėtų reguliariai jai pranešti apie atliktą veiklą, pasiektus rezultatus ir patirtas išlaidas.(6) 1990 m. lapkričio 27 d. Tarybos sprendime 90/638/EEB, nustatančiame Bendrijos gyvūnų tam tikrų ligų likvidavimo ir monitoringo kriterijus[12], nustatomi likvidavimo, kontrolės ir monitoringo programų, kurioms prašoma Bendrijos finansavimo, techniniai ir informacijos reikalavimai. Tie techniniai reikalavimai ir informacija turėtų būti reguliariai ir laiku atnaujinami ir koreguojami, siekiant prisitaikyti prie technikos ir mokslo pažangos bei atsižvelgti į programų įgyvendinimo patirtį. Todėl tikslinga įgalioti Komisiją priimti ir prireikus atnaujinti tuos techninius kriterijus. Todėl Tarybos sprendimą 90/638/EEB reikėtų atitinkamai panaikinti.(7) 2004 m. kovo 30 d. Komisijos sprendime 2004/292/EB dėl TRACES sistemos įdiegimo ir iš dalies keičiančiame Sprendimą 92/486/EEB[13] nustatomas jau esančių kompiuterinių sistemų ( Animo ir Shift ) integravimas į naują sistemą. Todėl tikslinga atsižvelgti į techninę pažangą, pasiektą kompiuterizuojant veterinarines procedūras, ir numatyti išteklius, reikalingus integruotų kompiuterinių veterinarijos sistemų prieglobai, valdymui ir priežiūrai.(8) Informacijos rinkimas yra būtinas siekiant geriau rengti ir įgyvendinti teisės aktus gyvūnų sveikatos ir maisto saugos srityje. Be to, yra susiduriama su neatidėliotinu poreikiu kuo plačiau visoje Bendrijoje skleisti informaciją, susijusią su gyvūnų sveikatos ir maisto saugos teisės aktais. Todėl pageidautina išplėsti Sprendimo 90/424/EEB taikymo sritį į informavimo apie gyvūnų apsaugą politikos finansavimą įtraukiant ir gyvūnų sveikatos ir gyvūninės kilmės produktų maisto saugos aspektus.(9) Todėl Sprendimą 90/424/EEB reikėtų atitinkamai iš dalies pakeisti.PRIĖMĖ ŠĮ SPRENDIMĄ:1 straipsnisSprendimas 90/424/EEB keičiamas taip:(1) 1 straipsnio trečioji įtrauka pakeičiama taip:“− gyvūnų ligų ir zoonozių likvidavimo, kontrolės ir monitoringo programoms.“(2) 16 straipsnis pakeičiamas taip:„16 straipsnisBendrija skiria finansinį įnašą informavimo apie gyvūnų sveikatą, gyvūnų gerovę ir gyvūninės kilmės produktų maisto saugą politikos kūrimui, įskaitant:a) informacijos priemonių įdiegimą ir tobulinimą, įskaitant atitinkamą duomenų bazę, kuriojei) kaupiama ir saugoma visa informacija, susijusi su Bendrijos teisės aktais dėl gyvūnų sveikatos, gyvūnų gerovės ir gyvūninės kilmės produktų maisto saugos;ii) skleidžiama i punkte nurodyta informacija kompetentingoms institucijoms, gamintojams ir vartotojams;b) tyrimų, būtinų teisės aktams dėl gyvūnų gerovės rengti ir tobulinti, vykdymą.“(3) II antraštinės dalies pavadinimas pakeičiamas taip:„Gyvūnų ligų ir zoonozių likvidavimo, kontrolės ir monitoringo programos“(4) 24 straipsnis pakeičiamas taip:„24 straipsnis1. Siekiant atlyginti valstybių narių išlaidas, patirtas finansuojant gyvūnų ligų ir zoonozių likvidavimo, kontrolės ir monitoringo nacionalines programas, išvardytas priede (toliau − „programos“), nustatoma Bendrijos finansinė priemonė.Priedo sąrašas gali būti pakeistas 41 straipsnyje nurodyta tvarka, visų pirma atsižvelgiant į naujas gyvūnų ligas, keliančias pavojų gyvūnų ir netiesiogiai visuomenės sveikatai.2. Kiekvienais metais ne vėliau kaip iki kovo 31 d. valstybės narės pateikia Komisijai kitais metais prasidedančias metines arba daugiametes programas, už kurias jos nori gauti Bendrijos finansinį įnašą.Po kovo 31 d. pateiktos programos neatitinka finansavimo kitais metais reikalavimų.Valstybių narių pateiktos programos atitinka kriterijus, priimtus 41 straipsnyje nustatyta tvarka. Daugiamečių programų atveju informacija, reikalaujama pagal kriterijus, nurodytus šioje pastraipoje, teikiama apie kiekvienus programos laikotarpio metus.3. Komisija gali prireikus prašyti valstybės narės pateikti daugiametę programą arba pratęsti pateiktos metinės programos laikotarpį, jeigu manoma, kad daugiametis programavimas yra būtinas siekiant užtikrinti veiksmingesnį ir efektyvesnį konkrečios ligos likvidavimą, kontrolę ir monitoringą, visų pirma atsižvelgiant į galimas grėsmes gyvūnų ir netiesiogiai visuomenės sveikatai.4. Komisija valstybių narių pateiktas programas įvertina ir veterinariniu, ir finansiniu požiūriu.Valstybės narės Komisijai pateikia bet kokią papildomą informaciją, kurios jai reikia programai įvertinti.Visos su programomis susijusios informacijos rinkimo laikotarpis baigiasi kiekvienų metų rugsėjo 15 d.5. Kiekvienais metais vėliausiai iki lapkričio 30 d. 42 straipsnyje nurodyta tvarka patvirtinama:a) programos, kurios prireikus keičiamos siekiant atsižvelgti į 4 dalyje numatytą vertinimą;b) Bendrijos finansinio įnašo dydis;c) Bendrijos finansinio įnašo viršutinė riba;d) bet kokios sąlygos, kurios gali būti taikomos Bendrijos finansiniam įnašui gauti.Programos yra patvirtinamos ne ilgesniam nei šešerių metų laikotarpiui.6. Programų pakeitimai yra tvirtinami 42 straipsnyje nurodyta tvarka.7. Valstybės narės pateikia Komisijai tokias ataskaitas dėl kiekvienos patvirtintos programos:a) tarpines technines ir finansines ataskaitas;b) ne vėliau kaip iki kiekvienų metų kovo 31 d. metinę išsamią techninę ataskaitą, kurią sudaro pasiektų rezultatų įvertinimas ir išsami praėjusiais metais patirtų išlaidų ataskaita.8. Mokėjimo paraiškos, susijusios su valstybės narės praėjusiais metais patirtomis išlaidomis konkrečiai programai, yra pateikiamos Komisijai ne vėliau kaip iki kovo 31 d.Pavėluotai pateiktų mokėjimo paraiškų atveju Bendrijos finansinis įnašas sumažinamas 25 % tų metų gegužės 1 d., 50 % birželio 1 d., 75 % liepos 1 d. ir 100 % rugsėjo 1 d.Ne vėliau kaip iki kiekvienų metų spalio 30 d. Komisija nusprendžia dėl Bendrijos išmokos atsižvelgdama į valstybės narės pagal 7 dalį pateiktas technines ir finansines ataskaitas.9. Komisijos ekspertai, bendradarbiaudami su kompetentinga institucija, gali atlikti patikrinimus vietoje tuomet, kai tai būtina užtikrinant vienodą šio sprendimo taikymą pagal Europos Parlamento ir Tarybos reglamento (EB) Nr. 882/2004[14] 45 straipsnį.Atliekant tokius patikrinimus, Komisijos ekspertams gali padėti ekspertų grupė, sudaryta 41 straipsnyje nurodyta tvarka.10. Išsamios šio straipsnio taikymo taisyklės priimamos 41 straipsnyje nurodyta tvarka.“(5) 26 straipsnis pakeičiamas taip:„26 straipsnisSu bendru programų finansavimu susiję Bendrijos biudžetiniai įsipareigojimai vykdomi kasmet. Su daugiamečių programų išlaidomis susiję įsipareigojimai priimami pagal Tarybos reglamento 1605/2002[15] 76 straipsnio 3 dalį. Daugiamečių programų pirmasis biudžetinis įsipareigojimas priimamas jas patvirtinus. Kiekvieną tolesnį įsipareigojimą Komisija priima remdamasi 24 straipsnio 5 dalyje nurodytu sprendimu skirti įnašą.“(6) 29, 29a, 32 ir 33 straipsniai išbraukiami.(7) 37a straipsnio 1 dalis pakeičiama taip:„Bendrijos finansinis įnašas gali būti skiriamas tokių veterinarinių procedūrų kompiuterizavimui, kurios susijusios su:a) Bendrijos vidaus prekyba gyvais gyvūnais bei gyvūninės kilmės produktais ir jų importu,b) integruotos kompiuterinės veterinarijos sistemos priegloba, valdymu ir priežiūra.“(8) Priedas pakeičiamas šio sprendimo priedu.2 straipsnisTarybos sprendimas 90/638/EEB panaikinamas nuo sprendimo, nustatančio kriterijus, nurodytus Sprendimo 90/424/EEB 24 straipsnio 2 dalies trečiojoje pastraipoje, ir išsamias taisykles, nurodytas to sprendimo 24 straipsnio 10 dalyje, įsigaliojimo datos.3 straipsnisIki šio sprendimo įsigaliojimo patvirtintoms programoms toliau taikomos atitinkamos Sprendimo 90/424/EEB nuostatos.4 straipsnisŠis sprendimas yra skirtas valstybėms narėms.Priimta Briuselyje,Tarybos varduPirmininkasPRIEDASGyvūnų ligos ir zoonozės-  Galvijų tuberkuliozė-  Galvijų bruceliozė-  Avių ir ožkų bruceliozė ( B. melitensis )-  Mėlynojo liežuvio liga endeminiuose arba didelės rizikos rajonuose-  Afrikinis kiaulių maras-  Kiaulių vezikulinė liga-  Klasikinis kiaulių maras-  Infekcinė hematopoetinė nekrozė-  Infekcinė lašišų anemija-  Juodligė-  Kontaginė galvijų pleuropneumonija-  Paukščių gripas-  Pasiutligė-  Echinokokozė-  Užkrečiamosios spongiforminės encefalopatijos (TSE)-  Kampilobakteriozė-  Listeriozė-  Salmoneliozė (zoonozinė salmoneliozė)-  Trichineliozė-  Verotoksiną gaminančios E. coli “FINANSINĖ PAŽYMA1. PASIŪLYMO PAVADINIMAS: Pasiūlymas dėl Tarybos sprendimo, iš dalies keičiančio Tarybos sprendimą 90/424/EEB dėl išlaidų veterinarijos srityje2. VALDYMO IR BIUDŽETO SUDARYMO PAGAL VEIKLOS RŪŠIS SISTEMAPolitikos sritis: SVEIKATA IR VARTOTOJŲ APSAUGAVeiklos rūšis: MAISTO SAUGA, GYVŪNŲ SVEIKATA, GYVŪNŲ GEROVĖ IR AUGALŲ SVEIKATA3. BIUDŽETO EILUTĖS3.1 Biudžeto eilutės( 17.0401: Gyvūnų ligų likvidavimo ir stebėsenos programos ir gyvūnų, galinčių dėl išorinių veiksmų kelti pavojų visuomenės sveikatai, fizinės būklės stebėsena( 17.0402: Kitos priemonės veterinarijos, gyvūnų gerovės ir visuomenės sveikatos srityse3.2 Priemonės ir jos finansinio poveikio trukmė:PRIEMONĖS TRUKMĖ NERIBOTA3.3 Biudžeto ypatybės ( prireikus įterpti eilučių ):Biudžeto eilutė | Išlaidų rūšis | Nauja | ELPA įnašas | Šalių kandidačių įnašai | Finansinės perspektyvos išlaidų kategorija |17.0401 | PI | NDIF | TAIP | NE | NE | Nr. [1A] |17.0402 | PI | NDIF | TAIP | NE | NE | Nr. [1A] |17.0403 | PI | NDIF | NE | NE | NE | Nr. [1A] |4. IŠTEKLIŲ APŽVALGA4.1 Finansiniai ištekliai4.1.1 Įsipareigojimų asignavimų (ĮA) ir mokėjimų asignavimų (MA) suvestinėMln. eurų (tūkstantųjų tikslumu)Išlaidų rūšis | Skirsnio Nr. | 2006 metai | n + 1 | n + 2 | n + 3 | n + 4 | n + 5 ir vėliau | Iš viso |Veiklos išlaidos |Įsipareigojimų asignavimai (ĮA) | 8.1 | a | 0,8 | 0,8 | 0,8 | 0,8 | 0,8 | 0,8 | 4,8 |Mokėjimų asignavimai (MA) | b | 0,8 | 0,8 | 0,8 | 0,8 | 0,8 | 0,8 | 4,8 |Administracinės išlaidos, įskaičiuotos į orientacinę sumą |Techninė ir administracinė pagalba (NDIF) | 8.2.4 | c | 0,0 | 0,0 | 0,0 | 0,0 | 0,0 | 0,0 | 0,0 |ORIENTACINĖ SUMA IŠ VISO |Įsipareigojimų asignavimai | a+c | 0,8 | 0,8 | 0,8 | 0,8 | 0,8 | 0,8 | 4,8 |Mokėjimų asignavimai | b+c | 0,8 | 0,8 | 0,8 | 0,8 | 0,8 | 0,8 | 4,8 |Į orientacinę sumą neįskaičiuotos administracinės išlaidos |Žmogiškieji ištekliai ir susijusios išlaidos (NDIF) | 8.2.5 | d | 0,108 | 0,108 | 0,108 | 0,108 | 0,108 | 0,108 | 0,648 |Žmogiškiesiems ištekliams ir susijusioms išlaidoms nepriskiriamos administracinės išlaidos, neįskaičiuotos į orientacinę sumą (NDIF) | 8.2.6 | e | 0,0 | 0,0 | 0,0 | 0,0 | 0,0 | 0,0 | 0,0 |Iš viso orientacinių priemonės finansinių išlaidųIš viso ĮA, įskaitant išlaidas žmogiškiesiems ištekliams | a+c+d+e | 0,908 | 0,908 | 0,908 | 0,908 | 0,908 | 0,908 | 5,448 |Iš viso MA, įskaitant išlaidas žmogiškiesiems ištekliams | b+c+d+e | 0,908 | 0,908 | 0,908 | 0,908 | 0,908 | 0,908 | 5,448 |Išsami informacija apie bendrą finansavimą – –Jeigu numatoma, kad pasiūlymą bendrai finansuos kelios valstybės narės arba kitos įstaigos (nurodyti kokios), toliau pateiktoje lentelėje reikėtų nurodyti tokio bendro finansavimo dalies įvertinimą (jei numatoma, kad bendrai finansuos kelios skirtingos įstaigos, galima pridėti papildomų eilučių):Mln. eurų (tūkstantųjų tikslumu)Bendrą finansavimą teikianti įstaiga | n metai | n + 1 | n + 2 | n + 3 | n + 4 | n + 5 ir vėliau | Iš viso |…………………… | f |Iš viso ĮA, įskaitant bendrą finansavimą | a+c+d+e+f |4.1.2 Suderinamumas su finansiniu programavimu:X Pasiūlymas atitinka esamą finansinį programavimą.( Atsižvelgiant į pasiūlymą, reikės pakeisti atitinkamų finansinės perspektyvos išlaidų kategorijų programas.( Įgyvendinant pasiūlymą gali tekti taikyti Tarpinstitucinio susitarimo nuostatas (t. y. taikyti lankstumo priemonę arba patikslinti finansinę perspektyvą).4.1.3 Finansinis poveikis įplaukoms:X Pasiūlymas neturi finansinio poveikio įplaukoms.( Pasiūlymas įplaukoms turi tokį finansinį poveikį:Pastaba. Visa išsami informacija ir pastabos, susijusios su poveikio įplaukoms apskaičiavimo metodais, turėtų būti pateiktos atskirame priede.Mln. eurų (dešimtųjų tikslumu)Prieš taikant priemonę[n-1 metai] | Padėtis pradėjus taikyti priemonę |Iš viso žmogiškųjų išteklių | 1 | 1 | 1 | 1 | 1 | 1 |5. YPATYBĖS IR TIKSLAI5.1 Poreikis, kurį reikia patenkinti galiojančių teisės aktų įvairiais siūlomais pakeitimais per trumpą arba ilgą laikotarpį5.1.1 Daugiametės likvidavimo programosMetinių programų pakeitimas daugiametėmis programomis užtikrintų veiksmingesnį ir efektyvesnį šių programų tikslų pasiekimą.5.1.2 Ligų ir zoonozių, kurių likvidavimui gali būti skirtas įnašas, sąrašo pakeitimasBendro finansavimo reikalavimus atitinkančių gyvūnų ligų ir zoonozių sąrašo sutrumpinimas padidintų likvidavimo, kontrolės ir monitoringo programų veiksmingumą ir efektyvumą.5.1.3 integruota kompiuterinė veterinarijos sistemaFinansinis įnašas prekybai gyvais gyvūnais ir gyvūninės kilmės produktais ir jų importui skirtos integruotos kompiuterinės veterinarijos sistemos įdiegimui, kūrimui, valdymui, prieglobai ir priežiūrai užtikrins sistemos tinkamą valdymą.5.1.4 informacijos rinkimas ir sklaidaSu gyvūnų sveikata, gyvūnų gerove ir maisto sauga susiję reikalavimai bus geriau suderinti sukuriant duomenų bazę.5.2 Papildoma nauda, sukurta dalyvaujant Bendrijai, pasiūlymo suderinamumas su kitomis finansinėmis priemonėmis ir galima sinergija5.2.1 Daugiametės likvidavimo programosMetinių programų pakeitimas daugiametėmis programomis pagerins valdymą, siekiant, kad likvidavimo programų tikslai būtų aiškesni ir lengviau kontroliuojami bei užtikrinti veiksmingesnį kreditų panaudojimą.5.2.2 Ligų ir zoonozių, kurių likvidavimui gali būti skiriamas įnašas, sąrašo pakeitimasTrumpesnis ligų sąrašas padės geriau nustatyti prioritetus ir veiksmingiau panaudoti esamus kreditus.5.2.3 integruota kompiuterinė veterinarijos sistemaSiekiant, kad integruota kompiuterinė veterinarijos sistema būtų naudinga daugelį metų, ji turi būti kuriama tinkamai valdant ir nuolat teikiant paramą.5.2.4 informacijos rinkimas ir sklaidaInformacijos apie gyvūnų sveikatą, gyvūnų gerovę ir maisto saugą rinkimas ir sklaida padės siekiant su gyvūnų sveikata susijusių reikalavimų suderinimo ir informavimo apie gyvūnų sveikatą politikos sustiprinimo.5.3 Pasiūlymo tikslai, numatomi rezultatai ir susiję rodikliai atsižvelgiant į valdymo pagal veiklos rūšis sistemą1 tikslas. galimybės finansuoti programas remiantis daugiametiškumu įvedimas2 tikslas: ligų, kurių likvidavimui ir (arba) kontrolei gali būti teikiamas finansinis įnašas, sąrašo pakeitimas3 tikslas: informacijos apie prekybai skirtas kompiuterizuotas veterinarines procedūras priegloba, priežiūra ir rėmimas4 tikslas: informacijos politikos nuostatų išplėtimas.TIK 3 IR 4 TIKSLAMS ĮGYVENDINTI REIKIA PAPILDOMŲ TIESIOGINIŲ ES BIUDŽETO IŠLAIDŲ.5.4 Įgyvendinimo metodai (orientaciniai)Toliau nurodykite metodą (-us), kurį (-iuos) pasirinkote priemonei įgyvendinti.X Centralizuotas valdymas:x Tiesioginis, vykdomas Komisijosٱ Netiesioginis, deleguojama:ٱ vykdomosioms agentūromsٱ Bendrijų įkurtoms įstaigoms, nurodytoms Finansinio reglamento 185 str.ٱ nacionalinei (-ėms) viešojo sektoriaus įstaigai (-oms) ar įstaigai (-oms), teikiančiai (-čioms) viešąsias paslaugasٱ Pasidalijamasis arba decentralizuotas valdymas:ٱ kartu su valstybėmis narėmisٱ kartu su trečiosiomis šalimisٱ Bendras valdymas kartu su tarptautinėmis organizacijomis (nurodyti)Pastabos:6. STEBĖSENA IR VERTINIMAS6.1 Stebėsenos sistemaJau šiame etape Komisija turi pagrindines stebėsenos priemones, pavyzdžiui, Maisto grandinės ir gyvūnų sveikatos nuolatinį komitetą, vyriausiuosius veterinarijos pareigūnus ir Bendrijos etaloninių laboratorijų tinklą.6.2 Vertinimas:6.2.1 Ex-ante vertinimas ir priemonės, kurių buvo imtasi atlikus tarpinį arba ex-post vertinimą (panašios ankstesnės veiklos patirtis)Apie siūlomą daugiametį ligų ir zoonozių likvidavimo principą buvo diskutuojama su valstybėmis narėmis keliose darbo grupėse, visų pirma vyriausiųjų veterinarijos pareigūnų susitikime 2004 m. rugsėjo 22 d.Atsakydamas į Audito Rūmų ataskaitą, Europos Parlamentas rekomendavo gyvų gyvūnų judėjimo ES ir importo į ES monitoringą.6.2.2 Būsimų vertinimų sąlygos ir dažnumasKaip minėta pirmiau, Komisija turi tokias priemones kaip Maisto grandinės ir gyvūnų sveikatos nuolatinis komitetas, vyriausieji veterinarijos pareigūnai ir Bendrijos etaloninių laboratorijų tinklas, skirtas bet kuriuo metu įvertinti įvairias priemones, kurioms taikomas Tarybos sprendimas 90/424/EEB.7. KOVOS SU SUKČIAVIMU PRIEMONĖSTarybos reglamento EB/1258/1999 dėl bendrosios žemės ūkio politikos finansavimo 7 ir 8 straipsniai taikomi visoms išlaidoms, kurioms taikomas Tarybos sprendimas 90/424/EEB. Taigi visi sandoriai, kuriems taikomas šis sprendimas, gali būti pateikiami auditui ex-post .8. IŠSAMI INFORMACIJA APIE IŠTEKLIUS8.1 Pasiūlymo tikslai, vertinant pagal finansines išlaidasĮsipareigojimų asignavimai mln. eurų (tūkstantųjų tikslumu)n metai | n+1 metai | n+2 metai | n+3 metai | n+4 metai | n+5 metai |Pareigūnai arba laikinieji darbuotojai[16] (17 01 01) | A*/AD | 5 | 5 | 5 | 5 | 5 | 5 |B*, C*/AST |Darbuotojai, finansuojami[17] pagal 17 01 02 str. |Kiti darbuotojai[18], finansuojami pagal 17 01 04/05 str. |IŠ VISO | 5 | 5 | 5 | 5 | 5 | 5 |8.2.2 Užduočių, susijusių su priemone, aprašymas.Techninių ir finansinių ataskaitų nagrinėjimas, įsipareigojimų parengimas ir perėjimas prie mokėjimų8.2.3 Žmogiškųjų išteklių (numatytų teisės aktais) šaltiniai.(Pateikus daugiau kaip vieną šaltinį, nurodyti su kiekvienu šaltiniu susijusių darbo vietų skaičių).x Šiuo metu programos valdymui skirtų darbo vietų, kurias reikia pakeisti arba pratęsti.( Darbo vietų, pagal MPS (metinę politikos strategiją)/PBP (preliminarų biudžeto projektą) iš anksto skirtų n-tiesiems metams( Darbo vietų, kurių bus prašoma kitos MPS/PBP procedūros metu.( Darbo vietų, kurios bus perskirstytos naudojant valdymo tarnybos išteklius (vidinis perskirstymas).( Darbo vietų, reikalingų n-tiesiems metams, tačiau nenumatytų tų metų MPS/PBP.8.2.4 Kitos administracinės išlaidos, įskaičiuotos į orientacinę sumą (XX 01 04/05 – Administracinės valdymo išlaidos) – –Mln. eurų (tūkstantųjų tikslumu)Biudžeto eilutė(numeris ir pavadinimas) | n metai | n+1 metai | n+2 metai | n+3 metai | n+4 metai | n+5 metai ir vėliau | IŠ VISO |Kita techninė ir administracinė pagalba |intra muros |extra muros |Iš viso techninei ir administracinei pagalbai |8.2.5 Finansinės išlaidos žmogiškiesiems ištekliams ir susijusios išlaidos, neįskaičiuotos į orientacinę sumąMln. eurų (tūkstantųjų tikslumu)Žmogiškųjų išteklių rūšis | n metai | n+1 metai | n+2 metai | n+3 metai | n+4 metai | n+5 metaiir vėliau |Pareigūnai ir laikinieji darbuotojai (17 01 01) | 0,108 | 0,108 | 0,108 | 0,108 | 0,108 | 0,108 |Darbuotojai, finansuojami pagal 17 01 02 str. (pagalbiniai darbuotojai, deleguotieji nacionaliniai ekspertai, pagal sutartis dirbantys darbuotojai ir kt.) (nurodyti biudžeto eilutę) |Iš viso žmogiškųjų išteklių ir susijusių išlaidų (NEĮSKAIČIUOTŲ į orientacinę sumą) | 0,108 | 0,108 | 0,108 | 0,108 | 0,108 | 0,108 |Apskaičiuota – Pareigūnai ir laikinieji tarnautojai – – Prireikus pateikti nuorodą į 8.2.1 punktą – – |Apskaičiuota − Darbuotojai, finansuojami pagal 17 01 02 str. – – Prireikus pateikti nuorodą į 8.2.1 punktą. – – |8.2.6 Kitos administracinės išlaidos, neįskaičiuotos į orientacinę sumą – –Mln. eurų (tūkstantųjų tikslumu) – –n metai | n+1 metai | n+2 metai | n+3 metai | n+4 metai | n+5 me-taiir vė-liau | IŠ VISO |17 01 02 11 01 – Komandiruotės |17 01 02 11 02 – Posėdžiai ir konferencijos |17 01 02 11 03 – Komitetai[20] |17 01 02 11 04 – Tyrimai ir konsultacijos |17 01 02 11 05 – Informacinės sistemos |2. Iš viso kitų valdymo išlaidų (17 01 02 11) |3. Kitos administravimui priskiriamos išlaidos (patikslinti, nurodant biudžeto eilutę) |Iš viso administracinių išlaidų, nepriskiriamų žmogiškiesiems ištekliams ir susijusioms išlaidoms, (NEĮSKAIČIUOTŲ į orientacinę sumą) | 0 | 0 | 0 | 0 | 0 | 0 | 0 |Apskaičiuota – Kitos administracinės išlaidos, neįskaičiuotos į orientacinę sumą [1] OL L 224, 1990 8 18, p. 19. Sprendimas su paskutiniais pakeitimais, padarytais Sprendimu 2006/53/EB (OL L 29, 2006 2 2, p. 37).[2] KOM(1999) 719 galutinis.[3] KOM(1999) 719 galutinis.[4] OL C 85, 2000 3 23, p. 1.[5] OL L 309, 2004 10 6, p. 26.[6] OL L 347, 1990 12 12, p. 27. Sprendimas su pakeitimais, padarytais Direktyva 92/65/EEB (OL L 268, 1992 9 14, p. 54).[7] OL C […], […], p. […].[8] OL C […], […], p. […].[9] OL C […], […], p. […].[10] OL L 224, 1990 8 18, p. 19. Sprendimas su paskutiniais pakeitimais, padarytais Sprendimu 2006/53/EB (OL L 29, 2006 2 2, p. 37).[11] KOM(1999) 719 galutinis.[12] OL L 347, 1990 12 12, p. 27. Sprendimas su pakeitimais, padarytais Direktyva 92/65/EEB (OL L 268, 1992 9 14, p. 54).[13] OL L 94, 2004 3 31, p. 63. Sprendimas su pakeitimais, padarytais Sprendimu 2005/123/EB (OL L 39, 2005 2 11, p. 53).[14] OL L 165, 2004 4 30, p. 1; ištaisyta versija OL L 191, 2004 5 28, p. 1.[15] OL L 248, 2002 9 16, p. 1.[16] Kurių išlaidos NEĮSKAIČIUOTOS į orientacinę sumą.[17] Kurių išlaidos NEĮSKAIČIUOTOS į orientacinę sumą.[18] Kurių išlaidos įskaičiuotos į orientacinę sumą.[19] Prie atitinkamos (-ų) vykdomosios (-ųjų) agentūros (-ų) reikėtų pateikti nuorodą į konkrečią finansinę teisės akto pažymą.[20] Nurodyti komiteto rūšį ir kuriai grupei jis priklauso.